<classify> KULWA MZEE DAR ES SALAAM KESI inayomkabili, aliyekuwa Rais wa Shirikisho la Mpira waMiguu Tanzania TFF, Jamal Malinzi na wenzake wanne inatarajia kusikilizwamfululizo siku tatu kuanzia Januari 16 mwakani. Kesi hiyo ilitakiwa kuendelea jana katika Mahakama ya HakimuMkazi Kisutu mbele ya Hakimu Mkazi Mkuu, Wilbard Mashauri lakini ilikwama kwasababu shahidi wa Jamhuri kapata matatizo ya kifamilia. Akiiwakilisha Jamhuri, Wakili wa Serikali kutoka Takukuru,Leonard Swai amedai shahidi waliyemtegemea kapata matatizo ya kifamilia aliombakesi iahirishwe. Akijibu Wakili wa utetezi, Richard Rweyongeza alidai Jamhuriwalitakiwa kuwa na mashahidi wawili akaomba hiyo hali ya kuwa na shahidi mmojaisijirudie. Hakimu Mashauri baada ya kusikiliza hoja zote aliahirisha kesihadi Januari mbili kwa kutajwa na Januari 16, 17 na 21 mwakani kusikilizwa. Washtakiwa katika kesi hiyo mbali na aliyekuwa rais TFF, JamalEmil Malinzi 57 wengine ni Katibu Mkuu wa TFF, Mwesigwa Joas Selestine 46na Mhasibu wa TFF, Nsiande Isawayo Mwanga27. Meneja wa Ofisi ya Shirikisho la Mpira wa Miguu TanzaniaTFF, Miriam Zayumba na Karani wa TFF, Flora Rauya ambao kwa pamoja wanakabiliwana mashtaka 30 katika kesi ya jinai namba 213 ya mwaka 2017 yakiwamo ya kulanjama, kughushi, kujipatia fedha kwa njia ya udanganyifu na utakatishaji wafedha wa Dola za Marekani 173,335 na Sh 43,100,000. Malinzi, Mwesigwa naNsiande wapo rumande kwa kukabiliwa na mashtaka ya utakatishaji wa fedha kuwamiongoni mwa mashtaka ambayo kwa mujibu wa sheria hayana dhamana huku wenzaoZayumba na Frola wapo nje kwa dhamana.  <topic>: MICHEZO 